Presidentti näyttää unohtaneen, että Neuvostoliitto hyökkäsi sekä Suomeen että Puolaan.

Putin vierailu elokuussa Suomessa. Näin hän reagoi Sauli Niinistön alukseen.

Adolf Hitler ja Josif Stalin päättivät 23. elokuuta jakaa Euroopan kahteen etupiiriin. Sopimuksen allekirjoittajien Neuvostoliiton ja Saksan ulkoministereiden mukaan asiakirja tunnetaan paremmin nimellä Molotovin-Ribbentropin sopimus.

Diktaattori Josif Stalin myhäilee takana, kun ulkoministerit Molotov ja Ribbentrop allekirjoittajat sopimusta Euroopan jaosta. AOP

Sen salaisessa lisäpöytäkirjassa sovittiin että Suomi, Baltian maat, Puola ja Romania olivat jaon kohteina. Näin suurvallat pystyisivät ilman toistensa uhkaa laajentamaan alueitaan.

Presidentti Vladimir Putin esiintyy mielellään macho-miehenä. Tässä hän on kokeilemassa ampumataitoaan sotilastiedustelun GRU:n päämajassa Moskovassa. DMITRY ASTAKHOV - POOL, EPA/AOP

Saksa saattoi ryhtyä sotaan Puolaa ja sen riippumattomuuden taanneita Britanniaa ja Ranskaa vastaan ilman pelkoa Neuvostoliiton hyökkäyksestä. Samalla Neuvostoliitto valmistautui omiin operaatioihinsa Suomen, Puolan ja Baltian maiden osalta.

Sopimus on kiistaton, hyvin dokumentoitu historiallinen fakta. Paitsi Venäjän presidentin Vladimir Putin mielestä. Putin syyttää EU:ta hävyttömästä valheesta.

Vladimir Putin osaa käyttää taitavasti mediaa hyväkseen ja joskus hyväksikäytöstä joutuvat osalliseksi sivullisetkin kuuluisuuden henkilöt. AOP

EU: Sopimus oli sodan syy

Euroopan parlamentti on jo hyvän aikaa sitten hyväksynyt kannanoton, että juuri Stalinin ja Hitlerin välinen sopimus johti toiseen maailmansotaan.

Venäjän nykyisen presidentin Vladimir Putinin mielestä väite on täysin vailla pohjaa, kirjoittaa Deutsche Welle.

Putin puhui toisen maailmansodan päättymisen 75-vuotisjuhlallisuuksia valmisteleville virkailijoille.

– He (EU-parlamentti) syyttävät Neuvostoliittoa, natsi-Saksan ohella, toisen maailmansodan aiheuttamisesta, kertoi Putin virkailijoille.

– On kuin he olisivat unohtaneet, kuka hyökkäsi Puolaan 1. syyskuuta 1939 ja Neuvostoliittoon 22. kesäkuuta 1941.

Putin itse näyttää sopivasti unohtaneen, että Neuvostoliitto hyökkäsi Suomeen 30. marraskuuta 1939 ilman sodanjulistusta, käyttäen tekosyynä niin kutsuttuja Mainilan laukauksia, jotka Neuvostoliitto oli ampunut omalta puoleltaan, omalle alueelleen.

Talvisota päättyi 105 päivää myöhemmin Moskovan rauhansopimukseen. Kansainliitto tuomitsi hyökkäyksen ja erotti Neuvostoliiton jäsenyydestään 14. joulukuuta 1939.

Putin näyttää unohtaneen myös sen, että Molotov-Ribbentrop-sopimuksen ”oikeuttamana” Neuvostoliitto hyökkäsi Puolaan 17.9.1939 sekä miehitti Baltian maat ja osan Romaniasta.

Suomen valloitus ei mennyt ihan Stalinin suunnitelmien mukaan. Suomalaiset pistivät hanttiin kovemmin kuin diktaattori oli uskonut. Wikimedia commons

Stalin oli viisas valtiomies

Vladimir Putinin valikoiva muisti sopii Verkkouutisten mukaan Venäjän vallitsevaan tarinaan, jossa valtiosopimus natsi-Saksan kanssa esitetään osoituksena diktaattori Josif Stalinin valtioviisaudesta.

Talvisota oli maailmanlaajuisiin rähinöihin liittymätön rajakahakka, eikä Baltian maiden miehittämisessä ole mitään kyseenalaista, kertoi Putin. Suomen miehittäminen ei tosin mennyt ihan Stalinin suunnitelmien mukaan. Suomen miehet ja naiset pistivät vastaan tavalla, jota itänaapurin diktaattori ei ollut ennakoinut.

Putin vahvisti puheessaan vallalla olevaa narratiivia, jonka mukaan sankarillinen Neuvostoliitto vapautti Euroopan natsi-Saksan ikeestä. Viimeaikaisissa venäläistulkinnoissa länsiliittoutuneiden sotapanosta ja esimerkiksi Normandian maihinnousua on vähätelty, kirjoittaa Verkkouutiset.